**โครงการอบรมให้ความรู้แก่เกษตรกรผู้ใช้น้ำจากสถานีสูบน้ำด้วยไฟฟ้าบ้านหนองกก**

**องค์การบริหารส่วนตำบลท่าจะหลุง อำเภอโชคชัย จังหวัดนครราชสีมา**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1.หลักการและเหตุผล**

ตามที่องค์การบริหารส่วนตำบลท่าจะหลุง อำเภอโชคชัย จังหวัดนครราชสีมา ได้รับการถ่ายโอนภารกิจสถานีสูบน้ำด้วยไฟฟ้าจากกรมชลประทาน เมื่อปี พ.ศ.2556 ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 และได้ดำเนินการเลือกรูปแบบการบริหารจัดการสถานีสูบน้ำด้วยไฟฟ้า แบบองค์การบริหารส่วนตำบลและกลุ่มผู้ใช้น้ำร่วมกันบริหารจัดการ ซึ่งกลุ่มเกษตรกรผู้ใช้น้ำจากสถานีสูบน้ำด้วยไฟฟ้าบ้านหนองกก ตำบลท่าจะหลุง อำเภอโชคชัย จังหวัดนครราชสีมา โดยมีวัตถุประสงค์เพื่อใช้น้ำจากสถานีสูบน้ำด้วยไฟฟ้าเพาะปลูกข้าว พืชต่าง ๆ ร่วมกัน มีจำนวนสมาชิกในกลุ่มทั้งสิ้น 146 คน ภายใต้การดูแลและสนับสนุนจากองค์การบริหารส่วนตำบล ท่าจะหลุง

อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติม (ฉบับที่ 7 พ.ศ. 2562) มาตรา 68 (5) องค์การบริหารส่วนตำบล อาจจัดทำกิจการในเขตองค์การบริหารส่วนตำบล โดยให้มีและส่งเสริมกลุ่มเกษตรกรและกิจการสหกรณ์ องค์การบริหารส่วนตำบลท่าจะหลุง ได้เล็งเห็นความสำคัญของการบริหารจัดการกลุ่มเกษตรกรผู้ใช้น้ำจากสถานีสูบน้ำด้วยไฟฟ้าบ้านหนองกก

จึงจัดทำโครงการอบรมให้ความรู้แก่เกษตรกรผู้ใช้น้ำจากสถานีสูบน้ำด้วยไฟฟ้าบ้านหนองกก โดยมีวัตถุ

ประสงค์เพื่อส่งเสริมความรู้การจัดตั้งกลุ่มเกษตรกรตามหลักการสหกรณ์ และเพื่อส่งเสริมให้เกษตรกรได้แลกเปลี่ยนเรียนรู้ประสบการณ์ร่วมกันระหว่างเกษตรกรและหน่วยงานภาครัฐ

**2.วัตถุประสงค์**

2.1 เพื่อส่งเสริมความรู้การจัดตั้งกลุ่มเกษตรกรตามหลักการสหกรณ์

2.2 เพื่อส่งเสริมให้เกษตรกรได้แลกเปลี่ยนเรียนรู้ประสบการณ์ร่วมกันระหว่างเกษตรกรและหน่วยงานภาครัฐ

2.3 เพื่อส่งเสริมให้กลุ่มเกิดความเข้มแข็ง รู้จักบทบาทหน้าที่ ความรับผิดชอบร่วมกัน และสร้างจิตสำนึกในการบริหารจัดการน้ำร่วมกัน ให้เกิดประโยชน์สูงสุด คุ้มค่าที่สุด

**3. เป้าหมาย** รวมทั้งสิ้น 70 คน

 -เกษตรกรผู้ใช้น้ำจากสถานีสูบน้ำด้วยไฟฟ้าบ้านหนองกก

 -เกษตรกรทำนาตำบลท่าจะหลุง

 -เกษตรกรที่สนใจทั่วไปในพื้นที่ตำบลท่าจะหลุง

**4. วิธีดำเนินการ**

4.1 เสนอโครงการเพื่อขออนุมัติต่อผู้บริหารท้องถิ่น

4.2 ออกคำสั่งแต่งตั้งคณะกรรมการรับผิดชอบในการดำเนินงานแต่ละด้าน

4.3 ติดต่อประสานงานขอสนับสนุนวิทยากรจากสหกรณ์จังหวัดนครราชสีมา

4.4 ประชาสัมพันธ์โครงการ ฯ

 -แจ้งหนังสือให้ผู้ใหญ่บ้านประชาสัมพันธ์ให้ประชาชนในหมู่บ้านทราบ

 -ประชาสัมพันธ์ผ่านทางเว็บไซต์ขององค์การบริหารส่วนตำบลท่าจะหลุง

 -แจ้งหนังสือเชิญเกษตรกรและผู้ที่เกี่ยวข้องเข้าร่วมอบรม ตามวัน เวลาและสถานที่ดังกล่าวข้างต้น

4.5 รายงานผลการดำเนินงานและสรุปผลโครงการเสนอต่อผู้บริหารท้องถิ่นทราบ

**5.สถานที่ดำเนินการ**

 ศาลาประชาคม หมู่ที่ 8 ตำบลท่าจะหลุง อำเภอโชคชัย จังหวัดนครราชสีมา

**6.ระยะเวลาดำเนินการ**

วันที่ 2 สิงหาคม 2562 ระยะเวลา 1 วัน

**7.งบประมาณ**

 ไม่ใช้งบประมาณ

**8. หน่วยงานที่รับผิดชอบ**

 กองส่งเสริมการเกษตร องค์การบริหารส่วนตำบลท่าจะหลุง ทำงานร่วมกับสหกรณ์จังหวัดนครราชสีมา และกลุ่มเกษตรกรผู้ใช้น้ำจากสถานีสูบน้ำด้วยไฟฟ้าบ้านหนองกก ตำบลท่าจะหลุง อำเภอ โชคชัย จังหวัดนครราชสีมา

**9.การติดตามประเมินผล**

 -แบบประเมินความพึงพอใจของโครงการ

**10. ผลที่คาดว่าจะได้รับ**

1. เกษตรกรได้รับความรู้เกี่ยวกับการจัดตั้งกลุ่ม การรวมกลุ่ม

2. เกษตรกรได้รับความรู้เกี่ยวกับการบริหารจัดการน้ำร่วมกัน แก้ไขปัญหาด้านการบริหารจัดการน้ำร่วมกัน

3. กลุ่มเกษตรกรผู้ใช้น้ำจากสถานีสูบน้ำด้วยไฟฟ้าบ้านหนองกก เกิดจิตสำนึกในการรักษ์น้ำ รู้จักวิธีการใช้น้ำอย่างประหยัด เกิดความคุ้มค่าสูงสุด

**11. ผู้เสนอโครงการ**

 (ลงชื่อ)................................................................

 (นางอำไพ สังเกตุ)

 ผู้อำนวยการกองส่งเสริมการเกษตร

**12. ผู้เห็นชอบโครงการ**

 (ลงชื่อ).............................................................

 (นายราเชนทร์ ประกอบกิจ)

 ปลัดองค์การบริหารส่วนตำบลท่าจะหลุง

**12. ผู้เห็นชอบโครงการ**

 (ลงชื่อ).............................................................

 (นายปรีชา คำเกาะ)

 รองนายกองค์การบริหารส่วนตำบลท่าจะหลุง

 (ลงชื่อ)......................................................................

 (นายสมาน ศรีกระโทก)

 รองนายกองค์การบริหารส่วนตำบลท่าจะหลุง

**13. ผู้อนุมัติโครงการ**

□ อนุมัติ

□ ไม่อนุมัติ เนื่องจาก.................

(ลงชื่อ).....................................................................

 (นายมานิตย์ นิจกระโทก)

 นายกองค์การบริหารส่วนตำบลท่าจะหลุง